เฮียดัน
ไม่ว่าจะจริงหรือไม่ ที่ฝ่ายการเมืองไม่ต่ออายุ สถิตย์ ลิ่มพงศ์พันธุ์ ประธานกรรมการธนาคารกรุงไทยออกไปอีกสมัย หรือเจ้าตัวปฏิเสธไม่รับตำแหน่งเอง แต่ทั่นสถิตย์ก็สบายใจ เพราะเตรียมเกษียณอายุงานไว้นานแล้ว
5 มี.ค. 2556

ไม่ว่าจะจริงหรือไม่ ที่ฝ่ายการเมืองไม่ต่ออายุ สถิตย์ ลิ่มพงศ์พันธุ์ ประธานกรรมการธนาคารกรุงไทยออกไปอีกสมัย หรือเจ้าตัวปฏิเสธไม่รับตำแหน่งเอง แต่ทั่นสถิตย์ก็สบายใจ เพราะเตรียมเกษียณอายุงานไว้นานแล้ว
พอรู้ว่าจะไม่นั่งในแบงก์แล้ว บริษัทเอกชนใหญ่น้อยวิ่งหาในฐานะคนรักชอบกัน เชิญไปนั่งเป็นประธานบริษัทเยอะแยะจนเลือกไม่หมด
แต่ทั่นประธานสถิตย์ตั้งใจว่า จะไปทำงานเพื่อสังคม โดยจะไปปักหลักที่มูลนิธิสถาบันวิทยาการเศรษฐกิจและการคลัง ที่ตอนนี้เป็นประธานอยู่ จัดการโปรโมตมูลนิธิให้มีผลงานโดดเด่นและเป็นสถาบันที่ใครๆ ก็อยากมาเรียน
อันว่ามูลนิธินี้มีอยู่ 2 แผนก คือ แผนกวิจัยและสถาบันวิทยาการเศรษฐกิจและการคลัง ส่วนของแผนกวิจัยนั้นไม่แตะ แต่สถาบันแห่งนี้คุณสถิตย์ตั้งใจจะทำให้ได้คุณภาพเหมือนในต่างประเทศเลยทีเดียว
คุณสถิตย์จะจัดหลักสูตรอบรมให้กับบุคคลภายนอกร่วมกับข้าราชการกระทรวงการคลังเป็นหลักสูตร Exclusive Development Program ซึ่งจะนำเข้าอาจารย์จากมหาวิทยาลัยชั้นนำของโลกมาสอน สนนราคาค่าเรียนหลักสูตร EDP นี้จะตกประมาณ 34 แสนบาท
ใครสนใจเรียนเก็บตังค์ไว้ได้เลย หลักสูตรนี้เฮีย (สถิตย์) เค้าดันจ้า